MARIJAMPOLĖS SAVIVALDYBĖS BENDRUOMENINIŲ ORGANIZACIJŲ TARYBOS POSĖDŽIO PROTOKOLAS

2024 m. vasario 9 d. Nr. K- 

Posėdis įvyko - 2024 m. sausio 30 d., 16.00 val.
Posėdžio pirmininkas – Karolis Dvylys, Marijampolės savivaldybės tarybos narys.
Posėdžio sekretorė – Agnė Gedžienė, Marijampolės savivaldybės administracijos Investicijų ir verslo skatinimo skyriaus vyriausioji specialistė.
Posėdyje dalyvavo: Artūras Brusokas, Gudelių miestelio bendruomenės pirmininkas, Virginijus Jonavičius, Puskelnių kaimo bendruomenės pirmininkas, Alma Jurkšienė, Tursučių kaimo bendruomenės pirmininkė, Irena Maziliauskienė, Baraginės kaimo bendruomenės pirmininkė, Lina Mineikienė, Buktos kaimo bendruomenės narė, Edmundas Razvickas, Marijampolės savivaldybės tarybos narys, Vaida Pituškienė, Marijampolės savivaldybės tarybos narė, Odeta Šteinienė, Užgirių kaimo bendruomenės pirmininkė, Vida Tumelienė, Daukšių bendruomenės pirmininkė.

Susirinkus daugiau kaip pusei Marijampolės savivaldybės bendruomeninių organizacijų tarybos (toliau – BOT) narių, prasidėjo Marijampolės savivaldybės bendruomeninių organizacijų tarybos, sudarytos Marijampolės savivaldybės tarybos 2022 m. rugsėjo 26 d. sprendimu Nr. 1-268 „Dėl Marijampolės savivaldybės bendruomeninių organizacijų tarybos sudėties sudarymo“, posėdis.

DARBOTVARKĖ:
1. Dėl darbotvarkės tvirtinimo.
2. Dėl Marijampolės savivaldybės bendruomeninių organizacijų tarybos 2023 m. veiklos ataskaitos tvirtinimo.
3. Dėl Marijampolės savivaldybės bendruomeninių organizacijų tarybos 2024 m. veiklos plano patvirtinimo.
4. Dėl Nevyriausybinių organizacijų veiklos stiprinimo 2023-2025 metų veiksmų plano 2.1.1.1 priemonės „Stiprinti bendruomeninę veiklą savivaldybėse“ įgyvendinimo Marijampolės savivaldybėje pristatymo.
5. Kiti einamieji klausimai.

1. SVARSTYTA. Darbotvarkės tvirtinimas.
K. Dvylys pristatė posėdžio darbotvarkę. Informavo, kad preliminaro posėdžio darbotvarkė buvo pateikta BOT nariams el. paštu. Pasiteiravo, ar yra kokių nors pasiūlymų dėl darbotvarkės. Pasiūlymų nebuvo. Pasiūlė patvirtinti 2024 m. sausio 30 d. BOT posėdžio darbotvarkę.
NUTARTA. Patvirtinti 2024 m. sausio 30 d. BOT posėdžio darbotvarkę.
BALSAVO: „UŽ“ – 11; „PRIEŠ“ – 0; „SUSLAIKĖ“ – 0; „NUSIŠALINO“ – 0.

2. SVARSTYTA. Marijampolės savivaldybės bendruomeninių organizacijų tarybos 2023 m. veiklos ataskaitos tvirtinimas.
K. Dvylys informavo, kad BOT 2023 m. veiklos ataskaitos projektas buvo pateiktas el. paštu, pasiūlymų/pastabų dėl pateikto ataskaitos projekto iki posėdžio pradžios nebuvo gauta. Pasiteiravo, ar yra pastabų/pasiūlymų dėl BOT 2023 m. veiklos ataskaitos.
E. Razvickas pasiteiravo dėl ataskaitoje pateiktos informacijos apie Nevyriausybinių organizacijų ir bendruomeninės veiklos stiprinimo 2022 metų veiksmų plano 1.1.6 priemonės „Stiprinti bendruomeninę veiklą savivaldybėse“ įgyvendinimą Marijampolės savivaldybėje. 
A. Gedžienė informavo, kad ataskaitoje pateikta informacija apie visus 2023 m. vykusius BOT posėdžius. Nevyriausybinių organizacijų ir bendruomeninės veiklos stiprinimo 2022 metų veiksmų plano 1.1.6 priemonės „Stiprinti bendruomeninę veiklą savivaldybėse“ įgyvendinimas Marijampolės savivaldybėje buvo pristatytas 2023 m. vasario 1 d. posėdyje.
Vyko diskusija. 
Po diskusijos K. Dvylys pasiūlė patvirtinti BOT 2023 m. veiklos ataskaitą. Pasiūlymų/pastabų dėl BOT 2023 m. veiklos ataskaitos tikslinimo posėdžio metu nebuvo gauta.
NUTARTA. Patvirtinti Marijampolės savivaldybės bendruomeninių organizacijų tarybos 2023 m. veiklos ataskaitą (pridedama).
BALSAVO: „UŽ“ – 11; „PRIEŠ“ – 0; „SUSLAIKĖ“ – 0; „NUSIŠALINO“ – 0.

3. SVARSTYTA. Marijampolės savivaldybės bendruomeninių organizacijų tarybos 2024 m. veiklos plano patvirtinimas.
K. Dvylys informavo, kad BOT 2024 m. veiklos plano projektas buvo pateiktas el. paštu, pasiūlymų/pastabų dėl veiklos plano iki posėdžio pradžios nebuvo gauta. Pasiteiravo, ar yra pastabų/pasiūlymų dėl BOT 2024 m. veiklos plano.
K. Dvylys pasiūlė patvirtinti BOT 2024 m. veiklos planą. Pasiūlymų/pastabų dėl BOT 2024 m. veiklos plano tikslinimo posėdžio metu nebuvo gauta.
NUTARTA. Patvirtinti Marijampolės savivaldybės bendruomeninių organizacijų tarybos 2024 m. veiklos ataskaitą (pridedama).
BALSAVO: „UŽ“ – 11; „PRIEŠ“ – 0; „SUSLAIKĖ“ – 0; „NUSIŠALINO“ – 0.

4. SVARSTYTA. Nevyriausybinių organizacijų veiklos stiprinimo 2023-2025 metų veiksmų plano 2.1.1.1 priemonės „Stiprinti bendruomeninę veiklą savivaldybėse“ įgyvendinimo Marijampolės savivaldybėje pristatymas.
K. Dvylys informavo, kad, vadovaujantis aprašu, projekto vykdytojai pristatę Savivaldybės administracijai metinę veiklos ataskaitą už projekto vykdymo laikotarpį, turi pristatyti savivaldybės bendruomeninių organizacijų tarybai projekto veiklų įgyvendinimo rezultatus. Projektų, įgyvendintų 2023 m. pagal priemonę, įgyvendinimo rezultatus pristatys A. Gedžienė.
A. Gedžienė informavo, kad detali informacija apie pagal priemonę įgyvendintus projektus, skirtas lėšas, įgyvendintas veiklas, rezultatus, pateikta lentelėje „Informacija apie projektus, įgyvendintus pagal Nevyriausybinių organizacijų veiklos stiprinimo 2023–2025 metų veiksmų plano 2.1.1.1 priemonę „Stiprinti bendruomeninę veiklą savivaldybėse“. Lentelė BOT nariams pateikta el. paštu. Pasiteiravo, ar yra klausimų dėl projektų įgyvendinimo.
Vyko diskusija dėl priemonės įgyvendinimo, įgyvendintų projektų, jų finansavimo dydžio, dalyvių skaičiaus. Diskusijos metu buvo pristatytas priemonės įgyvendinimo mechanizmas, tinkamos finansuoti veiklos, galimi pareiškėjai, lėšų paskirstymas pagal seniūnijas, projektų vertinimas, atsiskaitymas už įgyvendintus projektus ir pan. 
A. Gedžienė informavo, kad 2023 m. konkurso paraiškas pateikė 30 organizacijų. Finansavimą gavo 21 organizacija. Pristatė organizacijų įgyvendintas veiklas, panaudotas lėšas ir dalyvių skaičių. Iš viso buvo įgyvendintos 53 veiklos, iš kurių:
- veikla, skirta bendruomenės narių (gyventojų) sutelktumui ir tarpusavio pasitikėjimui stiprinti, - vaikų ir jaunimo laisvalaikio užimtumo organizavimas), bendruomenės narių kultūrinė ir švietėjiška veikla, sporto ir sveikatingumo veikla – 27 veiklos. Šiose veiklose dalyvavo 1202 dalyviai. Veiklų įgyvendinimui panaudotos lėšos – 27443,00 Eur.
- socialinė veikla – 22 veiklos. Šiose veiklose dalyvavo 63 dalyviai. Veiklų įgyvendinimui panaudotos lėšos – 2790,00 Eur.
- bendruomenių akcijų bei iniciatyvų, skirtų viešųjų erdvių ir aplinkos kokybei gerinti, organizavimas – 4 veiklos. Šiose veiklose dalyvavo 62 dalyviai. Veiklų įgyvendinimui panaudotos lėšos – 6761,00 Eur.
NUTARTA. Sprendimas nebuvo priimtas.
BALSAVO. Šiuo klausimu balsuota nebuvo.

5. SVARSTYTA. Kiti einamieji klausimai.
Kitų klausimų svarstyti nebuvo. 
NUTARTA. Sprendimas nebuvo priimtas.
BALSAVO. Šiuo klausimu balsuota nebuvo.

PRIDEDAMA:
1. BOT posėdžio dalyvių sąrašas, 1 lapas.
2. Marijampolės savivaldybės bendruomeninių organizacijų tarybos 2023 metų veiklos ataskaita, 3 lapai.
3. Marijampolės savivaldybės bendruomeninių organizacijų tarybos 2024 metų veiklos planas, 2 lapai.
4. Informacija apie projektus, įgyvendintus pagal Nevyriausybinių organizacijų veiklos stiprinimo 2023–2025 metų veiksmų plano 2.1.1.1 priemonę „Stiprinti bendruomeninę veiklą savivaldybėse.


Posėdžio pirmininkas 	Karolis Dvylys

Posėdžio sekretorė	Agnė Gedžienė
